Jón Sigurðsson , stjórnarformaður Stoða , og Kolbeinn Árnason lögmaður sækjast eftir kjöri í stjórn Símans . Hluthafar í Símanum koma saman næsta fimmtudag til að kjósa nýja stjórn í félaginu , að því er fram kemur í tilkynningu frá Símanum á vef Kauphallarinnar . Fundurinn er haldinn að kröfu fjárfestingafélagsins Stoða sem fer með tæp 14% í símanum sem jafnframt fór fram á að margfeldiskosningu verði beitt við stjórnarkjörið . Alls bjóða sex einstaklingar sig fram og þar af eru tveir sem ekki sitja í núverandi stjórn Símans , þeir Kolbeinn Árnason lögmaður og Jón Sigurðsson , stjórnarformaður Stoða . Ksenia Nekrasova sem situr nú í stjórninni gefur ekki kost á sér . Fimm einstaklingar sitja í stjórn Símans og því ljóst að færri nái kjöri en vilja . Samkvæmt samþykktum félagsins skal stjórn þess skipuð fimm einstaklingum og skal hlutfall hvors kyns innan stjórnar ekki vera lægra en 40% . Þetta þýðir að Silvía Kristín og Helga Valfells , eru sjálfkjörnar í stjórnina þar sem þær eru einu konurnar í framboði . Jón Sigurðsson , stjórnarformaður Stoða , sem fer eins og áður sagði með um 14% hlutafjár í félaginu , þykir nokkuð öruggur um kjör . Þá eru eftir tvö sæti og þrír frambjóðendur og spurningin því hvort það verður Bertrand Kan , Bjarni Þorvarðsson eða Kolbeinn Árnason sem standur út af að kosningunum loknum . Eftirfarandi aðilar hafa gefið kost á sér í stjórn félagsins : Bertrand Kan , hollenskur fjárfestir , núverandi stjórnarformaður og eigandi 0,3% hlutafjár í Símanum . Bertrand hefur víðtæka starfsreynslu í fjárfestingarbankastarfsemi með sérstaka áherslu á fjarskipta - , fjölmiðla - og tæknimarkaði . Lengst af var Bertrand hjá Morgan Stanley þar sem hann var framkvæmdastjóri og yfirmaður deildar með áherslu á evrópska fjarskiptamarkaði . Í kjölfarið fór Bertrand til Lehman Brothers þar sem hann var meðstjórnandi sviðs yfir alþjóðlegum fjarskiptamörkuðum og var meðlimur evrópsku rekstrarnefndarinnar hjá bankanum . Helga Valfells , núverandi varaformaður stjórnarinnar . Hún er stofnandi og framkvæmdastjóri hjá nýsköpunarsjóðnum Crowberry Capital . Helga er varaformaður stjórnar Íslandsbanka auk þess er hún stjórnarmaður í stjórn Sensa og Aldin Dynamics . Áður en Helga stofnaði Crowberry árið 2017 var hún framkvæmdastjóri Nýsköpunarsjóðs atvinnulífsins frá 2010 . Helga á ekki hluti í Símanum . Bjarni Þorvarðarson , rafmagnsverkfræðingur og núverandi stjórnarmaður . Hann starfaði áður fyrir fjárfestingafélagsins CVC í Bandaríkjunum og sat í stjórnum nokkurra af fjarskiptafyrirtækjum CVC á Íslandi , Bandaríkjunum , Kanada , Írlandi , Bretlandi , Hollandi . Indlandi og Ástralíu . Bjarni á ekki hluti í símanum . Jón Sigurðsson . Hann er stjórnarformaður fjárfestingafélagsins Stoða hf. , sem er stærsti hluthafi Símans . Jón er fæddur 1978 og er viðskiptafræðingur að mennt . Jón hefur starfað á íslenskum og erlendum fjármálamarkaði í u.þ.b. 20 ár , ýmist sem stjórnandi , fjárfestir , ráðgjafi eða stjórnarmaður . Kolbeinn Árnason er lögmaður og eigandi hjá Dranga Lögmönnum ehf. , sem er sérhæfð lögmannsstofa sem sinnir verkefnum á réttarsviðum tengdum viðskiptalífinu . Hann hefur setið í stjórn LBI ehf. , frá því að nauðasamningur við kröfuhafa félagsins var staðfestur árið 2016 . Kolbeinn var framkvæmdastjóri Samtaka Fyrirtækja í Sjávarútvegi frá 2013 til 2016 og sat á því tímabili einnig í Framkvæmdastjórn Samtaka Atvinnulífsins . Kolbeinn á 1 milljón hluti í Símanum . Sylvía Kristín Ólafsdóttir lauk mastergráðu frá London School of Economics í Aðgerðarannsóknum árið 2006 . Fyrir það , eða árið 2005 lauk hún BSC í iðnaðarverkfræði frá Háskóla Íslands . Sylvía starfaði í 5 ár hjá Amazon first sem sérfræðingur í nýfjárfestingum á fjármálasviði og seinna sem yfirmaður viðskiptagreindar og vörustjóri í Kindle deild Amazon . Árin 2007 til 2010 starfaði hún fyrir Seðlabanka Íslands sem Forstöðumaður viðbúnaðarsviðs . Sylvía á ekki hluti í Símanum hf .